# Arne Fjellbu

### Fra Wikipedia, den frie encyklopedi

Arne Fjellbu (født 1890 i Iowa i USA, død 7. oktober 1962) var luthersk domprost i Nidaros, avsatt og forvist av Vidkun Quisling og konstituert biskop for Den norske kirke i de frigjorte områdene i Nord-Norge i 1944.

Han var født i USA, men kom til Norge ti år gammel. Han ble cand.theol. i 1914. I en årrekke var han så sekretær i Norges Kristelige Studenterbevegelse, avbrutt av ett års opphold som luthersk prest i Berlin. Etter to år som prest i Borge ble han i 1921 student- og hjelpeprest i Nidarosdomen, fra 1937 domprost i Nidaros.

Fjellbu tok aktivt del i kirkekampen også før 1. februar 1942. I forbindelse med Statsakten hadde Kirkedepartementet gitt ordre om at det skulle holdes en spesiell festgudstjeneste i Nidarosdomen. Fjellbu kunngjorde da at den vanlige høymesse ble utsatt til kl. 14. Mens festgudstjenesten stort sett bare hadde samlet NS-medlemmer, strømmet folk til domkirken for å høre Fjellbu. Men en halvtime før gudstjenesten skulle begynne, grep politiet inn, stengte alle innganger til kirken og jagde vekk dem som var på vei inn. Gudstjenesten gikk likevel sin gang, og på plassen utenfor samlet det seg etter hvert flere tusen mennesker, som spontant begynte å synge salmer.

Den 19. februar 1942 ble Fjellbu avsatt fra sitt embete, og fra 1. mai 1942 fikk han forbud mot å oppholde seg i Nidaros bispedømme. Under forvisningen var han blant annet i Hvitsten, og fra juni 1943 på Andøya. Høsten 1944 flyktet han til Sverige.

Den 15. desember 1944 ble han utnevnt til konstituert biskop for de befridde deler av Norge.

I november 1945 ble han utnevnt til biskop i Nidaros og ble vigslet i Nidarosdomen den 13. januar 1946. Han var biskop av Nidaros frem til 1960.

## [rediger] Kuriosa

På Nardo (Vestlia/Steinan) i Trondheim finnes det en vei oppkalt etter ham, Arne Fjellbusvei.

Hentet fra «http://no.wikipedia.org../../../a/r/n/Arne_Fjellbu_b40e.html»

Kategorier: Norske biskoper | Lutherske biskoper | Nordmenn fra andre verdenskrig | Fødsler i 1890 | Dødsfall i 1962

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk